Diari Oficial de la Generalitat Valenciana


Sumari del DOGV 5732, del 01-04-2008 (2008/3691)

RESOLUCIÓ de 7 de març de 2008, del director general de Recursos Humans de la Conselleria de Sanitat, per la qual, per a executar unes sentències, modifica la Resolució de 3 de març de 2005, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de metges d'equip d'Atenció Primària dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5732

Data del DOGV
:   01-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/3691


Data del document
:   07-03-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * recurs administratiu
    * execució de sentència
    * concurs administratiu

RESOLUCIÓ de 7 de març de 2008, del director general de Recursos Humans de la Conselleria de Sanitat, per la qual, per a executar unes sentències, modifica la Resolució de 3 de març de 2005, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de metges d'equip d'Atenció Primària dependents de la Conselleria de Sanitat. [2008/3691]  
D'una banda, per la Sentència ferma 99/06 del Jutjat Contenciós Administratiu número 7 de València, confirmada per la Sentència 880/07 del Tribunal Superior de Justícia de la Comunitat Valenciana, per la qual s'estima el recurs contenciós administratiu 226/05, promogut per Juan Jose Roglá Benedito contra la Resolució de 17 de gener de 2005 del director general de Recursos Humans, per la qual feia públiques les qualificacions finals atorgades als concursants que havien superat la fase de selecció de places de metges de família d'equip d'Atenció Primària dependents de la conselleria de Sanitat, la qual anul·la respecte a les qualificacions atorgades al recurrent, amb retroacció d'actuacions a fi que el tribunal de selecció valore els mèrits relatius a la seua experiència professional en els termes que fa constar la sentència, i, d'altra banda, per la Sentència ferma 1042/07 del Tribunal Superior de Justícia de la Comunitat Valenciana, per la qual estima el recurs d'apel·lació contra la sentència 161/06 del Jutjat Contenciós Administratiu número 8 de València, per la qual estima el recurs interposat per José Sánchez Martínez contra la Resolució de 18 d'abril de 2005 del director general de Recursos Humans per la qual desestima el recurs de reposició contra la resolució del mateix òrgan de 17 de gener de 2005, esmentada abans, i reconeix el dret del recurrent a l'obtenció de 35,400 punts en l'apartat de servicis prestats en el concurs de la fase de selecció.  
Vista l'Orde de 12 de març de 2002 de la conselleria de Sanitat, per la qual convoca un procés extraordinari de consolidació d'ocupació per a la selecció i provisió de places de metges de família d'equips d'Atenció Primària dependents de la conselleria de Sanitat, per a 850 places d'esta categoria.  
Vista la Resolució de 3 de març de 2005 del director general de Recursos Humans, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de metges de família d'equips d'Atenció Primària dependents de la conselleria de Sanitat (Diari Oficial de la Comunitat Valenciana número 4.965, de 14.03.2005).  
Vistes les resolucions de 5 de març i de 5 de desembre de 2007 del director general de Recursos Humans de la conselleria de Sanitat, per les quals va modificar la resolució de 3 de març de 2005 per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de metges de família d'equips d'Atenció Primària dependents de la conselleria de Sanitat, i se'n va excloure Rosario Oliver Martínez, José Herrero Juan i Jaime Cases Escudero, perquè eren els aspirants amb menor puntuació (Diari Oficial de la Comunitat Valenciana números 5.474, de 21.03.2007 i 5.660, de 14.12.2007).  
Vista la Resolució de 5 d'abril de 2005 de la Direcció General de Recursos Humans (Diari Oficial de la Comunitat Valenciana número 4994, de 27.04.2005) per la qual inicia la fase de provisió del procés extraordinari de consolidació d'ocupació per a la selecció i provisió de places de metges de família d'equips d'Atenció Primària dependents de la conselleria de Sanitat, i atés que la base tercera A) establix que ha de participar obligatòriament en esta fase de provisió el personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onze de l'Orde de 12 de març de 2002 de la conselleria de Sanitat per la qual convoca este procés extraordinari.  
Per tant, atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligació de complir les sentències i la resta de les resolucions fermes dictades pels jutges i tribunals.  
Fent ús de les competències per a què em delega l'article 1.2 de la Resolució de 18 de gener de 2006 del director general de l'Agència Valenciana de Salut per la qual delega per a competències en matèria de personal, resolc:  
Modificar la Resolució de 3 de març de 2005, per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de metges de família d'equips d'Atenció Primària de la conselleria de Sanitat, incloent-hi Juan José Roglá Benedito amb una puntuació de 97,775 punts i José Sánchez Martínez amb una puntuació de 97,600 punts, i excloent-ne Ramón Manuel García Sánchez i Sabina Beltrán Jovani.  
S'obri de nou el termini de quinze dies hàbils, comptador a partir de l'endemà de la publicació d'esta resolució en el Diari Oficial de la Comunitat Valenciana per a la participació de les persones interessades esmentades, d'acord amb les bases publicades en la Resolució de 4 de maig de 2004 de la Direcció General de Recursos Humans (Diari Oficial de la Comunitat Valenciana número 4.994, de 27.04.2005).  
Contra esta resolució es pot interposar un incident d'execució de sentència davant del Jutjat Contenciós Administratiu corresponent, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptador des de l'endemà de la publicació d'esta resolució.  
València, 7 de març de 2008.- El director general de Recursos Humans: José Cano Pascual.